
Text rozhodnutia
Súd: Spisová značka: Identifikačné číslo súdneho spisu: Dátum vydania rozhodnutia: Meno a priezvisko sudcu, VSÚ: ECLI:
Okresný súd Galanta 32P/2/2025 2325200043 05. 05. 2025 JUDr. Andrea Sátorová ECLI:SK:OSGA:2025:2325200043.4
Rozsudok bez odôvodnenia Okresný súd Galanta v konaní vedenom pred sudkyňou JUDr. Andreou Sátorovu v právnej veci navrhovateľky: A. B., C. D., nar. XX.XX.XXXX, trvale bytom E. F. XXXX/XX, G., v konaní zastúpená: JUDr. Ing. Henrich Gaulieder, PhD., advokát, so sídlom Hodská ulica 388/8, Galanta, IČO: 538 05 330, a manžela navrhovateľky: E. B., nar. XX.XX.XXXX, trvale bytom F. XXXX/X, G., v konaní zastúpený: JUDr. Viera Caková, advokátska kancelária so sídlom Štefánikova 6, Trnava o návrhu na rozvod manželstva a úpravu rodičovských práv a povinností k maloletému dieťaťu: A. B., nar. XX.XX.XXXX, bytom ako otec, v konaní zastúpené kolíznym opatrovníkom Úradom práce, sociálnych vecí a rodiny Galanta, takto rozhodol: I. Súd manželstvo E. B., nar. XX.XX.XXXX a A. B., C. D., nar. XX.XX.XXXX, uzavreté dňa 10.02.2018 v G., zapísané v knihe manželstiev matričného úradu G., zväzok XX, ročník XXXX, strana XXX, poradové číslo X, rozvádza. II. Súd schvaľuje rodičovskú dohodu v nasledovnom znení: Maloleté dieťa sa na čas po rozvode zveruje do osobnej starostlivosti otca s tým, že obaja rodičia majú právo maloleté dieťa zastupovať a spravovať jeho majetok. Matka sa zaväzuje prispievať na výživu maloletého dieťaťa sumou 180,- Eur mesačne, počnúc dňom vykonateľnosti tohto rozhodnutia, kde výživné je splatné vždy do 15-teho dňa toho ktorého mesiaca vopred k rukám otca. Matka je oprávnená stretávať sa s maloletým dieťaťom v rámci bežného režimu styku do 30.06.2025: - každý párny víkend v sobotu od 13,00 hod. do 16,00 hod., s tým, že otec je oprávnený byť prítomný pri styku a matka je povinná strpieť prítomnosť otca počas realizácií styku s maloletým dieťaťom. Matka si maloleté dieťa prevezme v určený čas v bydlisku otca a po skončení styku maloleté dieťa v určený čas na tom istom mieste otcovi vráti. Matka je oprávnená stretávať sa s maloletým dieťaťom v rámci bežného režimu styku od 01.07.2025: - každý párny víkend v sobotu od 10,00 hod. do 16,00 hod., s tým, že matka si maloleté dieťa prevezme v bydlisku otca a po ukončení styku maloleté dieťa v určenom čase na rovnakom mieste otcovi odovzdá. III. Žiaden z účastníkov nemá nárok na náhradu trov konania. Poučenie: Proti výroku II. tohto rozsudku, ktorým bola schválená rodičovská dohoda, nie sú rodičia oprávnení podať odvolanie (§ 122 CMP). Proti výroku I. a III., nemožno podať odvolanie, nakoľko sa tohto svojho práva účastníci konania v súlade s ustanovením § 368 Civilného sporového poriadku po vyhlásení rozhodnutia pred súdom účinne vzdali.
Manžel, ktorý prijal priezvisko druhého manžela, môže do 3 mesiacov po právoplatnosti rozhodnutia o rozvode oznámiť úradu, poverenému viesť matriky, že prijíma opäť svoje predchádzajúce priezvisko. Písomné vyhotovenie rozhodnutia v zmysle § 221 písm. a) Civilného sporového poriadku nemusí obsahovať odôvodnenie, ak je na pojednávaní vyhlásený rozsudok za prítomnosti všetkých strán alebo ich zástupcov, ktorí sa vzdajú odvolania. Ak povinný dobrovoľne nesplní čo mu ukladá vykonateľné rozhodnutie, oprávnený môže podať návrh na vykonanie exekúcie podľa Exekučného poriadku alebo návrh na nariadenie výkonu rozhodnutia podľa § 370 a nasl. CMP. Rozsudok je v časti výživného vykonateľný doručením (§ 44 CMP).

